REPUBLIKA SRBIJA

NARODNA SKUPŠTINA

Odbor za zaštitu životne sredine

19 Broj: 06-2/277-18

13. novembar 2018. godine

B e o g r a d

ZAPISNIK

18. SEDNICE ODBORA ZA ZAŠTITU ŽIVOTNE SREDINE,

ODRŽANE 13. NOVEMBRA 2018. GODINE

Sednica je počela u 11,04 časova.

Sednicom je predsedavala Ivana Stojiljković, predsednik Odbora.

Sednici su prisustvovali članovi Odbora: Milena Turk, Aleksandra Jevtić, Vladimir Petković, Ivana Nikolić, Borka Grubor, Radoslav Cokić, Ljubinko Rakonjac, Zoran Despotović, Borislav Kovačević, Duško Tarbuk, Nada Lazić kao i Gordana Čomić, zamenik člana Dejana Nikolića i Predrag Jelenković, zamenik člana Jasmine Karanac.

Sednici nisu prisustvovali članovi Odobra: Snežana Bogosavljević Bošković, Jasmina Karanac, Dejan Nikolić, Ratko Jankov i Nenad Milić.

Na predlog predsednika Odbora, sa 12 glasova za (dva člana Odbora nisu glasala), usvojen je sledeći:

D n e v n i r e d

1. Predlog za organizovanje Javnog slušanja o Predlogu zakona o radijacionoj i nuklearnoj sigurnosti i bezbednosti, koji je podnela narodni poslanik Maja Gojković.

Pre prelaska na rad po utvrđenom dnevnom redu, sa 13 glasova za (jedan član Odbora nije glasao), usvojen je Zapisnik 16. sednce Odbora za zaštitu životne sredine, održane 1. novembra 2018. godine.

Prva tačka dnevnog reda – **Predlog za organizovanje Javnog slušanja o Predlogu zakona o radijacionoj i nuklearnoj sigurnosti i bezbednosti, koji je podnela narodni poslanik Maja Gojković**

Predsednik Odbora Ivana Stojiljković konstatovala je da je narodni poslanik Maja Gojković podnela Predlog zakona o radijacionoj i nuklearnoj sigurnosti ibezbednosti, koji uređuje jednu veoma važnu oblast, istakavši da bi ovaj predlog zakona trebalo predstaviti stučnoj javnosti, pre nego što bude na dnevnom redu Narodne skupštine. Predložila je da Odbor održi javno slušanje o ovom predlogu zakona u ponedeljak, 19. novembra 2018. godine, sa početkom u 11,00 časova, u Maloj sali u Domu Narodne skupštine, kao i da na javno slušanje Odbor pozove: Odbor za obrazovanje, nauku, tehnološki razvoj i informatičko društvo i Odbor za privredu, regionalni razvoj, trgovinu, turizam i energetiku, kao i predstavnike: Ministarstva zaštite životne sredine, Agencije za zaštitu od jonizujućih zračenja i nuklearnu sigurnost Srbije, Ministarstva prosvete, nauke i tehnološkog razvoja, Ministarstva rudarstva i energetike, Ministarstva zdravlja, JP Nuklearni objekti Srbije, Instituta za nuklearne nauke „Vinča“, Instituta za fiziku, Instituta za medicinu rada Srbije „dr Dragomir Karajović“, Udruženja radiologa Srbije, Udruženja za nuklearnu medicinu, Društva za zaštitu od zračenja, Udruženja medicinskih fizičara, Instituta za javno zdravlje „Batut“, Instituta za onkologiju Vojvodine, Direkcije za mere i dragocene metale, Udruženja radioloških tehničara, Prirodno-matematičkog fakulteta - Departman za fiziku, Privredne komore Srbije, Uprave carina, Sektora za vanredne situacije MUP-a, Vojno-medicinske akademije, kao i predstavnike zainteresovanih organizacija, koje učestvuju u radu Odbora preko mehanizma Zelena stolica.

Povodom ove tačke dnevnog reda nije bilo diskusije, a Odbor je sa 13 glasova za (jedan član Odbora nije glasao), odlučio da organizuje Javno slušanje o Predlogu zakona o radijacionoj i nuklearnoj sigurnosti i bezbednosti, koji je podnela narodni poslanik Maja Gojković, u ponedeljak, 19. novembra 2018. godine, sa početkom u 11,00 časova, u Maloj sali u Domu Narodne skupštine, na koje će biti pozvani učesnici koje je predložila predsednik Odbora. Ovo javno slušanje biće održano uz podršku UNDP-a.

Sednica je završena u 11,09 časova.

SEKRETAR PREDSEDNIK

Milica Bašić Ivana Stojiljković